Gare Téiteng
D'Gare vun Téiteng ass eng Gare op der CFL-Linn 6c an op der CFL-Linn 6d tëscht der Gare Keel an der Gare Rëmeleng respektiv dem Verluedequai vun der Intermoselle am Rëmelenger Laangegronn.

D'Linn 6 féiert vu Lëtzebuerg op Beetebuerg a vun do iwwer Näerzeng op Rëmeleng respektiv Esch-Uelzecht, vu wou et op Däitsch-Oth respektiv Rodange geet. Vu Beetebuerg féiert d'Linn 6 och nach op Diddenuewen respektiv op Wuelmereng.

D'Gare vun Téiteng huet e gratis Park & Rail-Parking mat spezielle Parkplaze fir Leit mat reduzéierter Mobilitéit.

Vum 16. Juni 2007 un, huet d'Gebai vun der Téitenger Gare eng nei Bestëmmung kritt. En ettlech Téitenger Veräiner a Gesellschaften deele sech de Parterre fir hir wëchentlech Sëtzungen.

An der Gare hu verschidde Veräiner hire Sëtz:

 de Seniorentreff Téiteng
 d'Frëndinnen an der Gare
 den OGB-L Téiteng
 d'Société Avicole Kayl
 Lëtzebuerger Rentner an Invalide Veräin Téiteng
 d'APEEP Association des parents d'élèves de l'école primaire Kayl.Tétange

Den 13. Juni 2022 gouf d'Voyageurs-Gebai vun der Gare proposéiert als national Kulturierfschaft klasséiert ze ginn.

Zich déi an der Gare halen

Kuckt och 
 Lëscht vun den CFL-Garen

Um Spaweck 

Praktesch Informatiounen iwwer d'Gare vun Téiteng op der CFL-Websäit 
 D'Gare Téiteng op der Websäit "rail.lu"
 D'Gare Téiteng op der Websäit vu Spoorgroep Luxemburg

Téiteng
CFL-Linn 6
Gemeng Keel
National Monumenter a Landschaften zu Lëtzebuerg